বইতে মোট ছয়টি অংশে ৩৯টি অধ্যায় আছে। প্রথম অংশের শিরোনাম হচ্ছে Managing the Human Resource – মানবসম্পদ ব্যবস্থাপনা। সেখানে মূলত সফটওয়্যার প্রজেক্টগুলোর সাফল্য-ব্যর্থতা নিয়ে আলোচনা করা হয়েছে। কীভাবে সফটওয়্যার তৈরির প্রক্রিয়া হার্ডওয়্যার তৈরির প্রক্রিয়ার চেয়ে আলাদা, সেখানে সফটওয়্যারের গুনগত মান নিশ্চিতকরণ কতটা জরুরী, এই বিষয়ে গ্রাহকদের দৃষ্টিভঙ্গী কী, ম্যানেজারের করণীয় কী – সেসব বিষয় আলোচনায় এসেছে। নিম্নমানের সফটওয়্যার কেবল গ্রাহকদের জন্যই সমস্যার সৃষ্টি করে না, বরং সফটওয়্যার প্রকৌশলীদের হতাশার কারণও হয়ে দাঁড়ায়। সফটওয়্যার শিল্পের বিকাশে তাই গুনগত মান নিশ্চিতকরণ বেশ গুরুত্বপূর্ণ, আর সেই সাথে চ্যালেঞ্জিংও বটে। আর গুনগত মানের সঙ্গে যেই জিনিসটি অঙ্গাঅঙ্গি ভাবে জড়িত, তার নাম হচ্ছে প্রোডাক্টিভিটি (productivity) বা উৎপাদনশীলতা। একজন সফটওয়্যার প্রকৌশলীর উৎপাদনশীলতা পরিমাপ করার প্রক্রিয়াটি কিন্তু বেশ অস্পষ্ট ও দুরুহ। সেই বিষয়টিও চমৎকারভাবে আলোচনা করেছেন লেখকদ্বয়।